2.11 บุคคลที่มีผลประโยชน์ร่วมและรายการระหว่างกัน

บุคคลที่มีผลประโยชน์ร่วมและรายการระหว่างกัน

บริษัทฯ ได้มีธุระกรรมทางธุรกิจกับบริษัทร่วม บริษัทย่อย และบริษัทในเครือเดลต้ากรุ๊ป
ซึ่งมีสาระสำคัญโดยสรุปได้ดังนี้

1.  รายการขายสินค้าระหว่างกัน : บริษัทฯ มีความจำเป็นต้องขายสินค้าผ่านบริษัทในกลุ่มเดลต้า
    ด้วยเหตุผล อาทิเช่น เพื่อหลีกเลี่ยงข้อจำกัดทางการค้าในบางประเทศ เช่น
    เพื่อรักษาสัดส่วนการใช้วัสดุในประเทศ เป็นต้น
    นอกจากนี้กลุ่มบริษัทเดลต้าได้สร้างเครือข่ายการค้าในพื้นที่เพื่อให้การบริการที่ดีกว่าให้แก่ลูกค้า
    ในขณะเดียวกันก็เป็นการเพิ่มโอกาสทางธุรกิจในประเทศต่างๆเหล่านั้น
    การคิดค่าใช้จ่ายรายการขายระหว่างกันเป็นการดำเนินไปบนรากฐานข้อตกลงทางการค้าหรือมีการอ้างอิงถึงราคาตลาดซึ่งรวมถึงค่าธรรมเนียมในการประกอบกิจการการของบริษัทที่เกี่ยวข้อง

2.  รายการซื้อวัตถุดิบระหว่างกัน : บริษัทต่างๆ
    ในกลุ่มเดลต้าได้จัดตั้งเครือข่ายวัตถุดิบเพื่อสร้างอำนาจในการต่อรองให้ได้ราคาที่ดีกว่าและง่ายต่อการสรรหา
    สำหรับผู้ผลิตบางรายเดลต้าประเทศไทย
    ต้องให้การสนับสนุนช่วยอำนวยความสะดวกในด้านการส่งออก
    โดยผ่านเครือข่ายของกลุ่มบริษัทเดลต้า
    ราคาของวัตถุดิบและค่าธรรมเนียมในการใช้เครือข่ายจะถูกเรียกเก็บกับ เดลต้าประเทศไทย
    ในกรณีดังกล่าว

3.  รายการซื้อสินค้าระหว่างกัน : เนื่องจากความสามารถในด้านการวิจัยและพัฒนาที่ดีกว่า บริษัท
    เดลต้า อีเลคโทรนิคส์ อิ้งค์
    และบริษัทที่ร่วมลงทุนในกลุ่มบริษัทเดลต้าได้มีการพัฒนาและผลิตสินค้าใหม่ๆ ก่อน
    ซึ่งต่อมาสินค้าเหล่านั้นได้มีการโอนย้ายการผลิตมาที่ เดลต้าประเทศไทย
    เมื่อการผลิตสินค้าดังกล่าวมาถึงจุดที่ต้องการผลิตเป็นจำนวนทีละมากๆ ดังนั้นบริษัท
    เดลต้าประเทศไทย จึงมักจะได้ซื้อเครื่องจักรที่ดีและราคาถูกจากบริษัทต่างๆ
    ที่เกี่ยวข้องซึ่งเป็นผู้ผลิตสินค้านั้นๆ มาก่อน

4.  รายการชำระค่านายหน้าระหว่างกัน :
    เนื่องจากโครงสร้างธุรกิจของบริษัทในอุตสาหกรรมห่วงโซ่อุปทานอีเลคโทรนิคส์จำเป็นต้องมีการให้บริการลูกค้าในพื้นที่ทำให้กลุ่มเดลต้ามีการสร้างเครือข่ายขึ้นมา
    โดยมีสำนักงานลูกค้าสัมพันธ์ในหลายพื้นที่ทั่วโลก
    ซึ่งสำนักงานเหล่านี้มีหน้าที่ติดต่อกับลูกค้าเพื่อส่งข่าวให้แก่บริษัทฯ
    ให้ทราบถึงแบบผลิตภัณฑ์และชนิดของผลิตภัณฑ์ใหม่ๆ ที่ลูกค้าจะนำสู่ท้องตลาด เพื่อให้บริษัทฯ
    ได้มีโอกาสสร้างสินค้าของบริษัทฯ ที่จะสนองต่อผลิตภัณฑ์ของลูกค้าในด้านการลดต้นทุน
    การเพิ่มคุณภาพ หรือการพัฒนารูปแบบให้ดีขึ้น
    นอกจากนี้สำนักงานยังต้องทำหน้าที่บริการหลังการขายเพื่อให้ความมั่นใจกับลูกค้าว่าสินค้าของบริษัทฯ
    หรือของกลุ่มเดลต้าจะให้ความพึงพอใจได้ในจุดสูงสุด

5.  ค่าธรรมเนียมของการใช้เทคโนโลยี :
    สำหรับสินค้าที่มีการพัฒนาโดยบริษัทในเครือและถูกย้ายฐานผลิตมายังบริษัท เดลต้าประเทศไทย
    บริษัทฯ
    ต้องจ่ายค่าธรรมเนียมของการใช้เทคโนโลยีซึ่งจะคิดเป็นเปอร์เซ็นต์ที่แน่นอนของยอดการขายสำหรับสินค้านั้นๆ

6.  ค่าบริหารจัดการ
    เนื่องจากการติดต่อลูกค้าจะกระทำโดยรวมในนามของกลุ่มเดลต้ามากกว่าที่จะติดต่อเป็นบริษัทหนึ่งบริษัทใด
    จึงจำเป็นอยู่เองที่ต้องมีศูนย์กลางการตลาดและลูกค้าสัมพันธ์ที่บริษัทเดลต้า อีเลคโทรนิคส์ อิงค์
    ประเทศไต้หวัน นอกจากนี้การวางกลยุทธ์ในการบริหารก็ทำในระดับกลุ่มด้วยเช่นกัน
    ดังนั้นจึงจำเป็นต้องมีการคิดค่าบริหารจัดการดังกล่าวเกิดขึ้น
    โดยคิดเป็นอัตราไม่เท่ากันขึ้นอยู่กับปริมาณธุรกิจใหม่ๆ ที่เกิดขึ้นและไม่ขึ้นกับยอดขาย

7.  การให้ความช่วยเหลือทางการเงิน
    บริษัทในกลุ่มเดลต้าไม่มีนโยบายที่จะช่วยเหลือทางการเงินซึ่งกันและกัน
    เพราะกลุ่มเดลต้ามีนโยบายที่จะให้บริษัทในกลุ่มสามารถดำเนินกิจการได้ด้วยตัวของตัวเอง
    ทั้งบริษัทที่เกี่ยวข้องกับการขายและบริษัทที่เกี่ยวข้องกับการจ่าย (Cost center) ดังนั้น
    การให้ความช่วยเหลือทางการเงินจึงจะทำร่วมกับบริษัทร่วมเท่านั้น
    ซึ่งผลตอบแทนจะขึ้นอยู่กับความเหมาะสมของสถานะทางการเงินของบริษัทร่วมเป็นหลัก

สำหรับรายละเอียดของรายการของบุคคลที่มีผลประโยชน์ร่วมและรายการระหว่างกันกรุณาอ้างถึง
หมายเหตุข้อ 24 ของงบการเงินสิ้นสุด ณ วันที่ 31 ธันวาคม 2547